Britannia ja EU olivat maanantaina todella lähellä lyödä lukkoon eropaperinsa sanamuodot. Sopu Irlannin rajasta näytti jo syntyneen, kunnes Britannian reunamilta alkoi kuulua brittipääministerin kannalta epämiellyttäviä ääniä.

Helsinki / Bryssel

Britannian ja EU:n neuvottelijat epäonnistuivat maanantaina viime metreillä saamaan aikaan sovun siitä, millä ehdoilla Britannia jättää unionin. Vielä iltapäivällä näytti siltä, että sopimus syntyy.

Yksi ja lopuksi tärkein kysymys oli se, miten ihmiset, rahat ja tavarat jatkossa liikkuvat EU-Irlannin ja Britanniaan kuuluvan Pohjois-Irlannin välillä, eri viestimet ja EU-lähteet kertovat.